Møtet mellom Ludvig XIV og Filip IV på Île des Faisans

Møtet mellom Ludvig XIV og Filip IV på Île des Faisans (fransk: Entrevue de Louis XIV & de Philippe IV dans l'Île des Faisans) er et maleri fra det 17. eller 18. århundre av den franske maleren Jacques Laumosnier. 

 Motiv 
Maleriet skildrer møtet mellom kongene Ludvig XIV av Frankrike og Filip IV av Spania den 7 juni 1659 i en paviljong på Île des Faisans i elven Bidassoa, på grensen mellom Frankrike og Spania. Den spanske monarken gir her sin datter til den franske kongen.Duccini, Hélène: Le traité des Pyrénées, histoire-image.org, Besøkt 14. juli 2016 Under møtet ble også Pyreneene-traktaten underskrevet for å sette en ende på Tredveårskrigen. På den franske siden til venstre ses foruten kongen i rødt, bak ham broren Filip I av Orléans, til venstre for ham enkedronningen Anna og kardinal Jules Raymond Mazarin. 

På den spanske siden ses foruten kongen i sort og gull bak ham datteren Maria Theresia, bærende et smaragd- og diamantsmykke i håret fra den franske kongen. Til høyre for henne Gaspar de Guzmán, comte d'Olivares, og bak infantaen maleren Diego Velázquez som hadde dekorert den spanske del av møtepaviljongen.

 Om bildet 
Maleriet er en kopi i mindre utgave av et forlegg til et gobelin av Henri Testelin til Versailles,ENTREVUE DE LOUIS XIV ET DE PHILIPPE IV DANS L'ILE DES FAISANS, culture.gouv.fr. Besøkt 14. juli 2016 og befinner seg i  Musée de Tessé i Le Mans. Det samme motivet ses også i en annen utgave av Ludvig XIVs hoffmaler Charles Le Brun.

 Referanser 

Kategori:Franske malerier
Kategori:Malerier fra 1600-tallet
Kategori:Malerier fra 1700-tallet